kardosdrur/scandi-wiki huggingface dataset:
Bikuben

Bikuben (eller Sparekassen Bikuben) var en dansk sparekasse. Bikuben blev stiftet i København 3. marts 1857.  Bikuben fusionerede i 1995 med GiroBank A/S og blev til BG Bank A/S.

Oprettelsen blev godkendt af Kong Frederik den Syvende ved kongelig konfirmation den 19. juni 1857 på Jægerspris Slot. Bikuben blev i konfirmationen omtalt som en "Sparre- og Præmie-, samt Børne- og Alderdomsforsørgelsesforening".

Sparekassen var i mange år en ren københavns sparekasse men blev landsdækkende gennem fusioner med en række mindre pengeinstitutter.

Bikuben var en selvejende institution indtil den i 1989 blev omdannet til et A/S. 

Sparekassen Bikuben oprettede i 1969 Bikubens Boligfond, der i 1973 ændrede navn til Boligfonden Bikuben. Fonden har i dag til formål at fremme kvalitet og produktivitet i dansk byggeri. Fonden ejer sammen med fonden Realdania Kuben A/S.

Litteratur

Ekstern henvisning 
Boligfonden Bikubens hjemmeside
Boligfonden Bikubens og Kuben A/S' historie

Tidligere banker i Danmark
Danske virksomheder etableret i 1857
Ophørt i 1995
Tidligere virksomheder i København
Regntid

Regntid er en betegnelse for den periode hvor hovedparten af årets nedbør falder.

Indtræffer almindeligvis en til to gange om året i tropiske og subtropiske områder, hvorefter den afløses af en mere tør periode.

Meteorologi
Vejr
Tillidsrepræsentant

Tillidsrepræsentant (også kaldet tillidsmand) er betegnelsen på de ansattes valgte repræsentant i en virksomhed. Repræsentanten vælges typisk for en afgrænset periode, hvorefter der skal afholdes et nyt valg.

Tillidsrepræsentanten forhandler med ledelsen og nyder en arbejdsretslig beskyttelse mod afskedigelse.

I virksomheder med ansatte fra flere fagforbund vælges ofte en fællestillidsrepræsentant. Denne titel anvendes dog også om tillidsrepræsentanter, der dækker et større geografisk område, f.eks. en kommune.

Ekstern henvisning 

 Om tillidsrepræsentant på leksikon.org

Arbejdsmarkedet
Mandolin

Mandolin er betegnelsen for et strengeinstrument med fire dobbeltstrenge, der stemmer unisont, med violinstemning G-D-A-E, dens klassiske form er pæreform som en lille lut, i moderne tid kan de have flad form som en guitar. Mandolinen spilles med plekter.

Det er af italiensk oprindelse og bruges meget i dette lands musik. De fleste barokkomponister fra Italien bl.a. Antonio Vivaldi, har komponeret for mandolin. Her er det også populært med mandolinkvartetter, bestående af to mandoliner, en mandola og en guitar. Instrumentet indgår i en enkelt arie (Deh vieni a la fenestra) i Mozarts opera Don Giovanni. 

Der er desuden en Italiensk tradition for at spille i mandolinorkestre – et fuldt orkester udelukkende med instrumenter fra mandolinfamilien: mandolin, mandola, mandocello og mandobas. Disse orkestre spiller ofte særlige udsætninger af numre fra det klassiske repertoire. 

Ligeledes er mandolinen i den portugisiske udformning "bandolim" et bærende instrument i meget portugisisk og brasiliansk musik så som choro. En særlig betydningsfuld choro komponist og solist var Jacob do Bandolim, opkaldt efter sit instrument. 

Desuden indgår mandolinen som vigtigt element i bluegrassmusikken, hvor det ofte fungerer som rytmeinstrument.  Betydelige mandolinister i denne genre er Bill Monroe, David Grisman, Sam Bush og Chris Thile. Fra den amerikanske folkemusik har mandolinen senere spredt sig til meget europæisk folkemusik så som de irske og engelske folkemusiktraditioner. 

Strengeinstrumenter
Gamut

Gamut (på dansk: farvespektrum eller farveskala) betegner et givent apparats evne til at vise et gennemsnitlig menneskes måde at opfatte farver på. Inden for den grafiske branche bruges gamut til at beskrive hvordan en skærm, en printer, en skanner, et kamera eller en trykkerimaskine frembringer farver i forhold til hinanden, samt hvor stort et farveområde de hver især kan frembringe.

En computerskærms farverum skabes gennem addition af farver (f.eks. rød, grøn og blå) og har samtidig en fiktiv temperatur, som står for et sortlegemes nødvendige temperatur for at kunne frembringe det tilsvarende farveindtryk. Alle farver kan anvendes i sammenlægningen (additionen), men typisk anvendes farver som ligger så langt som muligt fra hinanden i menneskets gamut – og som er lysstærke set med menneskets øjne – sidst men ikke mindst skal man have noget der kan lave farven effektivt; f.eks. lysdioder, lysstofrørs fosforfarver eller laserstråler. 

En printer og trykkerimaskine farver dannes gennem subtraktion af farvekurver (f.eks. cyan, magenta, gul og ofte sort). Med subtraktive farver menes farver dannet under belysning med hvidligt lysindtryk og filtreret efter refleksion af farvepigmenter. Farvepigmenters lysfilterfunktion danner farven ved at absorbere alt synligt lys, undtagen pigmentets farvekurve.

Det er ikke muligt frembringe farver fra hele det menneske synlige farvespektrum fra nogen af disse maskiner, og gamut er ofte forskudt i forhold til hinanden. Printeren kan eksempelvis være stærk i de rødlige nuancer hvor skærmen er stærkest i de blå.

Se også 
 Farvesystem
 Farvestyring

Eksterne henvisninger 

 Apple: Sammenligning af farvebeskrivelser

Farver
Film- og videoteknologi
Fysik
Diplom

Diplom har flere betydninger:

 Diplom (aktstykke) – en særlig type dokument fra middelalderen.
 Diplom (attest) – et dokument, der udstedes, når man f.eks. har bestået en prøve eller vundet en konkurrence.
 Diplomuddannelse – en videregående uddannelse svarende til en mellemlang videregående uddannelse (MVU), der udbydes under lov om åben uddannelse.
Diplom (aktstykke)

Diplom (af græsk diploma, noget sammenfoldet, af diploos, dobbelt) var oprindelig et af to små sammenlagte tavler bestående skriftstykke. Betegnelsen brugtes hos romerne i republikkens sidste tid og under hele kejserdømmet om de af kejseren selv eller højere statsembedsmænd udfærdigede skrivelser, hvorved der tilstededes enkelte personer fordele og begunstigelser; særlig betød det anbefalingsskrivelser for kurérer og andre, der rejste i offentligt ærinde.

I middelalderen forsvandt ordet, og i stedet brugtes charta, pagina, literæ eller epistola. Først i slutningen af 1600-tallet indførte Jean Mabillon det igen med værket De re diplomatica (1681) i den videnskabelige sprogbrug som betegnelse for alle offentlige dokumenter fra middelalderen, og denne betydning har det til dels beholdt (i Tyskland bruges dog nu næsten altid i stedet det tyske Urkunde).

Se også
Diplomatik
Diplomatarium

Kilder

Historie
Som du vil ha' mig - !

Som du vil ha' mig - ! er en dansk spillefilm fra 1943 instrueret af Johan Jacobsen og efter manuskript af Tancred Ibsen.
Marguerite Viby, Gunnar Lauring og Ebbe Rode er i de centrale roller.

Filmen er baseret på Alex Brinchmanns skuespil Karusell, der også blev filmatiseret i Norge og Sverige.
Musikken er komponeret af Kai Møller.

Handling 
Gustav Hellberg, en kendt og velhavende arkitekt, er gift med Helene, og de har to små børn. Gustav er en livlig og meget selskabeligt anlagt herre, som kan lide at flirte og feste. Helene derimod er sød og huslig og foretrækker at være hjemme, hvilket bevirker en stadig irritation med stikpiller fra begge sider. En aften træffer Gustav i et selskab en dr. Frederik Holm, der eksperimenterer med hormonpræparater og har opnået udmærkede resultater med høns og marsvin..

Medvirkende 

 Ebbe Rode, Frederik Holm, Dr. Med.
 Gunnar Lauring, Gustav Hellberg, Arkitekt
 Marguerite Viby, Helene, Hellbergs Kone
 Hanne Kruse, Greta, Hellbergs Datter
 Erling Schroeder, Stefan Dweller, en berømt Pianist
 Sigrid Horne-Rasmussen, Eva
 Inger Stender, Ellinor
 Elith Pio, Valdemar Mogensen
 Randi Michelsen, Magrethe, Mogensens Hustru
 Petrine Sonne, Frk. Sørensen, ansat hos Dr. Holm

Referencer

Eksterne henvisninger 
 

Spillefilm fra Danmark
Danske film fra 1943
Film instrueret af Johan Jacobsen
Jeg elsker en anden

Jeg elsker en anden er en dansk film fra 1946, instrueret af Lau Lauritzen junior og Alice O'Fredericks efter manuskript af Grete Frische.

Medvirkende
Ib Schønberg
Marguerite Viby
Ebbe Rode
Erni Arneson
Bjørn Watt Boolsen
Betty Helsengreen
Henry Nielsen
Ebba Amfeldt
Ingeborg Pehrson
Helga Frier
Knud Heglund

Eksterne henvisninger 
 

Danske film fra 1946
Film instrueret af Alice O'Fredericks
Film instrueret af Lau Lauritzen junior
Jeg elsker dig (film fra 1957)

Jeg elsker dig er en dansk film fra 1957 med manuskript af H.C. Branner og instrueret af Torben Anton Svendsen.

Medvirkende 
 Annie Birgit Garde
 Frits Helmuth
 Karin Nellemose
 Ebbe Rode
 Berthe Qvistgaard
 Poul Reichhardt
 Clara Pontoppidan
 Else Marie Hansen
 Clara Østø
 Poul Müller
 Paul Hagen
 Carl Ottosen

Eksterne henvisninger 
 

Danske film fra 1957
Film instrueret af Torben Anton Svendsen
Reform (flertydig)

Ordet reform har flere betydninger eller specialiseringer:
 Reform
 Reform (britisk tænketank)
 Reform, Alabama
 Reformjødedom
 Reformbevægelse
 Reformparti (flertydig)
 Adskillige Britiske Reform Acts.
 Reform (østrigsk motormærke)
 Reform (islandsk parti) – liberalt politisk parti i Island

Nyordning, omdannelse, forbedring.

Se også 
 Reformation
Hotel Paradis

Hotel Paradis er en dansk dramafilm fra 1931, instrueret af George Schnéevoigt og skrevet af Fleming Lynge efter en roman af Einar Rousthøj.

Medvirkende
Eyvind Johan-Svendsen som Heinrich Schultz/Bremer 
Karen Caspersen som Emilie Schultz/Bremer 
Kirsten Møller som Rosa Schultz som barn 
Inger Stender som Rosa Schultz som voksen 
Holger Reenberg som Mølleren 
Jon Iversen som Præsten 
Svend Melsing som  Skibsofficerens søn 
Elith Pio som Fridolin 
Karen Poulsen som Tosse-Grete 
Robert Schmidt som Skarpretter 
Ragnar Arvedson som Henemann 
Anna-Lisa Baude som Tok-Greta 
John Ekman som  Henrik Schultze 
Gösta Gustafson som  Fridolin 
Gun Holmqvist som  Rosa 
Knut Jarlow som løjtnant Kleinsorg
Gunnel Lindgren som ung Rosa 
Ester Roeck Hansen som Emilie 
Harry Roeck Hansen som Kleinsorg

Eksterne henvisninger 
 

Danske film fra 1931
Dramafilm fra Danmark
Film instrueret af George Schnéevoigt
Film baseret på bøger
For frihed og ret

For frihed og ret er en dansk film fra 1949, instrueret af Svend Methling efter manuskript af Leck Fischer. Denne film kaldes også Grundlovsfilmen.

Medvirkende 

 Ebbe Rode
 Angelo Bruun
 Mogens Wieth
 Svend Methling
 Karen Berg
 Kai Holm
 Johannes Meyer
 Pouel Kern
 Henry Skjær
 Gunnar Lauring
 Elith Pio
 Helle Virkner
 Albert Luther
 Jakob Nielsen
 Victor Montell
 Peter Poulsen
 Johannes Fønss
 Valdemar Skjerning
 Aage Redal
 Carl Heger
 Einar Juhl
 Vera Gebuhr
 Martin Hansen
 Palle Huld
 Poul Reumert
 Ellen Malberg
 Ib Schønberg
 Ejner Federspiel
 Sigurd Langberg
 Aage Fønss
 Rasmus Christiansen
 Bjarne Forchhammer
 Eigil Reimers
 Børge Møller Grimstrup
 Bjørn Watt Boolsen
 Asbjørn Andersen
 Aage Winther-Jørgensen
 Carl Johan Hviid
 Aage Foss
 Valsø Holm
 Gunnar Strømvad
 Torkil Lauritzen
 Birgitte Federspiel
 Viggo Brodthagen
 Henry Nielsen
 Louis Miehe-Renard
 Bodil Lindorff

Referencer

Eksterne henvisninger 
 

Danske film fra 1949
Film instrueret af Svend Methling
Albert Luther

Albert Carlsen Luther (født 25. januar 1888 i Aalborg, død 14. november 1962 i København) var en dansk skuespiller.

Uddannet på Det kongelige Teaters elevskole og skuespiller ved teatret 1909-1916 og 1930-1933.

Engageret på Folketeatret 1916-1925 og på Dagmarteatret 1925-1930 og 1933-1937.

Fra 1941 og til sin død igen ansat på Det kongelige Teater.

Han var bestyrelsesmedlem i Dansk Skuespillerforbund.

Udvalgt filmografi 
 Panserbasse – 1936
 Den kloge mand – 1937
 Kongen bød – 1938
 Under byens tage – 1938
 Komtessen på Stenholt – 1939
 Sommerglæder – 1940
 Tordenskjold går i land – 1944
 Det store ansvar – 1944
 Hans store aften – 1946
 Kampen mod uretten – 1949
 For frihed og ret – 1949
 Susanne – 1950
 Familien Schmidt – 1951
 Karen, Maren og Mette – 1954

Eksterne henvisninger 
 
 

Skuespillere fra Danmark
Personer fra Aalborg
Hvid (flertydig)

Ordet hvid har flere betydninger eller specialiseringer:
 Hvid – farve eller rettere fravær af farve.
 Hvid (møntenhed)
 Hvid (symbolik)

Se også 
 Hvideslægten – Hviderne.
 Æggehvide
 Den Hvide Hær
Aage Redal

Aage Reinhold Nidorff Redal (født 27. maj 1891 i København, død 19. november 1950 på Frederiksberg) var en dansk skuespiller.

Arbejdede i sine unge år på Kraks Vejviser og debuterede som skuespiller 1913 i Randers i Jeppe på Bjerget. Turnerede flere år i provinsen, før han kom til de københavnske scener, herunder Sønderbros Teater, Casino 1917-1925 og Allé Teatret.

I stumfilms-tiden medvirkede han også i film sammen med Fy og Bi. Gæstespil i Oslo og Bergen.

Blandt de film han medvirkede i kan nævnes:

 Sol over Danmark – 1936
 Bolettes brudefærd – 1938
 En lille tilfældighed – 1939
 I de gode gamle dage – 1940
 Sommerglæder – 1940
 En søndag på Amager – 1941
 Thummelumsen – 1941
 Biskoppen – 1944
 Det bødes der for – 1944
 Mordets melodi – 1944
 Besættelse – 1944
 En ny dag gryer – 1945
 For frihed og ret – 1949

Eksterne henvisninger 
 
 

Skuespillere fra Danmark
Personer fra København
Pascal

Pascal har flere betydninger:

 Blaise Pascal – en fysiker og filosof
 Pascal (enhed) – en SI-enhed for tryk opkaldt efter Blaise Pascal
 Pascal (programmeringssprog) – opkaldt efter Blaise Pascal
 Pascal (navn) – et drengefornavn
Henry Miller

Henry Miller (født 26. december 1891 i New York City, død 7. juni 1980 i Pacific Palisades, Californien) var en amerikansk forfatter, hvis selvbiografiske roman Krebsens vendekreds, oversat til dansk i 1954 fra Tropic of Cancer, skrevet i 1934, skabte stor opstandelse i USA, hvilket førte til en række retssager i forbindelse med datidens pornografi-love.

Han levede en turbulent tilværelse, som også bevægede sig fra fattigdom til rigdom. Han bosatte sig i Europa fra '30-'39, og i denne periode slog han igennem som forfatter. Hans mest kendte bøger er selvbiografiske. Hans motiv var kamp mod undertrykkelsen af seksualiteten. Han blev i mange lande en kultfigur i 60'erne og 70'erne – som en del af oprøret mod det etablerede. Herhjemme vakte det stor omtale, da Jens Jørgen Thorsen filmatiserede romanen Stille dage i Clichy.

Eksterne henvisninger 

Romanforfattere fra USA
Ensretter

En ensretter er en elektronisk komponent – eller et elektronisk kredsløb, som kun tillader strømmen at løbe en vej gennem sig. F.eks. benyttes en ensretter til at omsætte vekselstrømsenergi til (pulserende) jævnstrømsenergi.

En ensretterdiode er en ensretter med netop to aktive terminaler.

En ensrettende halvlederdiode og ensrettende elektronrørsdiode har netop to aktive elektroder kaldet katode og anode.

Eksempler og kategorier af ensrettere:
 Halvbølgeensrettere
 Diode – eller mere præcist ensretterdiode – enfaset vekselstrømsenergi til (pulserende) jævnstrømsenergi.
 Helbølgeensrettere
 Diodebrokobling, Graetz-kobling – enfaset vekselstrømsenergi til (pulserende) jævnstrømsenergi.
 SMPS PFC – SMPS Power Factor Correction. Dette er den anbefalede måde at ensrette sinusformet vekselstrømsenergi på, da den tilnærmelsesvis opfører sig som en ohmsk modstand.

Ægte vekselstrøm og vekselspænding har en middelværdi på nul og dens kurveform kan være sinusformet, firkantformet, modificeret firkant, trekantformet, savtakformet, pulsformet, osv.

Faser 
Ensrettere kan have flere faseindgange og evt. nul. En fase er oprindeligt kun en egenskab for eller en forskel mellem sinussvingninger. Men man kan også tale om periodiske signalers faseforskelle og menes der så periodens sinusgrundfrekvens fase.

Udglatning 

Som regel placeres en kondensator over jævnstrømsenergiudgangen for at glatte den ud. Effekten af kondensatoren er at spændingen over jævnstrømsenergiudgangen pulserer væsentligt mindre.

Se også 
 Vekselretter

Elektrisk energigearing
Diplomatarium Islandicum

Diplomatarium Islandicum (Íslenzkt fornbréfasafn) blev udgivet af Det Islandske Litterære Selskab (Hið Íslenzka Bókmentafjelag) 1857-1976 i 16 bind, som blev udgivet af Jón Sigurðsson og Jón Þorkelsson med flere.

Første bind udkom 1857-1876 og blev bearbejdet med kritisk omhu og kyndighed af selskabets formand, Jón Sigurðsson (død 1879), der også gjorde omfattende forarbejder til de følgende bind. Første bind indeholder ca. 160 aktstykker (diplomer) angående Island og islandske personer indtil unionen med Norge i 1264. Det ældste islandske aktstykke, der findes opbevaret i originalen, er en fortegnelse over Snorri Sturlusons gård, Reykholts, kirkegods og inventarium for både 1100- og 1200-tallet. Det er den berømte "Reykholtsmáldagi", hvis ældste del stammer fra ca. 1185 og altså er det ældste originaldiplom i nordisk sprogform, mens i det mindste tre af dens syv afsnit stammer fra Snorri Sturlusons tid i Reykholt (ca. 1206-1241). 

Jo længere man kommer op i tiden, desto flere diplomer er der bevaret. Fra 1300-, 1400- og 1500-tallet findes der samlinger af "máldagar", foretaget af biskopperne. Også nogle brevbøger, som enkelte biskopper førte, findes fra 1400- og 1500-tallet.

Se også 
 Diplomatarium
 Diplomatarium Danicum

Litteratur fra Island
Islands historie
Fase (svingning)

Fase refererer i bl.a. fysik og elektronik til den tidslige eller rumlige forskydning af en harmonisk svingning eller en bølge, i forhold til en reference. Fasen kan på samme måde som en vinkel angives i grader eller radianer. Hvis fasen af svingningen er 180 grader (=π radianer) siges svingningen at være i modfase i forhold til referencen.

Fysik
Elektronik
Signalbehandling
Fysisk størrelse
Cocktail (flertydig)

Cocktail har flere betydninger:

 Cocktail (drink) – en blandingsdrink
 Cocktail (film) – en amerikansk film fra 1988.
 Cocktail (dansk film) – dansk film fra 1937 af Emanuel Gregers.
 Molotovcocktail – et primitivt våben.
Lincoln

Lincoln har flere betydninger:

Person 
 Abraham Lincoln – USA's præsident fra 1861 til 1865.
 Lincoln (fodboldspiller) – en brasiliansk fodboldspiller.

Film 
 Lincoln (film) – en film fra 2012.

Tv 
 Lincoln (miniserie) – fra 1988

Byer 
 Lincoln, Californien - en by i Californien, USA
 Lincoln, Delaware - en by i Delaware, USA
 Lincoln, Illinois – en by i Illinois, USA.
 Lincoln, Lincolnshire – en by i Lincolnshire, England.
 Lincoln, Maine - en by i Maine, USA
 Lincoln, Nebraska – en by i Nebraska, USA.
 Lincoln, New Mexico - en by i New Mexico, USA.

Bilmærke 
 Lincoln (bilmærke) – et eksklusivt amerikansk bilmærke ejet af Ford Motor Company.
Roxy Music

Roxy Music var en engelsk art-rock gruppe, dannet af Bryan Ferry og Graham Simpson i efteråret 1970. Gruppen debuterede i 1972 med albummet 'Roxy Music', og har siden indspillet 8 studie-albums. I 1983 efter indspilningen af albummet 'Avalon' gik gruppen i opløsning. Bryan Ferry startede en solo karriere, og Andy Mackay og Phil Manzanera indspillede både soloplader og plader som The Explorers. I 2001 besluttede 4 af medlemmerne af Roxy Music at gendanne bandet og tage på en turne, hvilket blandt andet førte dem til Danmark med en koncert i Valby Hallen. I 2005 optrådte gruppen ved Live 8 med nummeret 'Jealous Guy' gruppens eneste nummer 1 hit i England fra 1981, og samtidig har gruppen lade vide at man er i gang med at indspille et nyt album, det første siden 1982.

Medlemmer 

Primært line-up
Bryan Ferry – vokal, keyboard, klaver (1970–1983, 2001–2011, 2019)
Andy Mackay – saxofon, obo (1970–1983, 2001–2011, 2019)
Paul Thompson – trommer (1971–1980, 2001–2011)
Phil Manzanera – leadguitar (1972–1983, 2001–2011, 2019)

Tidligere medlemmer
Brian Eno – synthesizer, "treatments" (1970–1973)
Graham Simpson – bas (1970–1972, død 2012)
David O'List – guitar (1970–1972,)
Roger Bunn – guitar (1971)
Dexter Lloyd – trommer (1971)
Rik Kenton – bas (1972)
John Porter – bas (1972-1973)
John Gustafson – bas (1973–1975)
Eddie Jobson – keyboard, synthesizers, elektrisk violin (1973–1976, 2019)
Sal Maida – bass (live performances only) (1973–1974)
John Wetton – bas (liveoptrædender og Your Application's Failed B-side studio) (1974–1975, død 2017)
Rick Wills – bas (kun liveoptrædender) (1975–1976)
Gary Tibbs – bas (1979-1980)
Dave Skinner – keyboard (1979-1983)
Paul Carrack – keyboard (1979-1982)
Alan Spenner – bas (1979-1983, død 1991)
Neil Hubbard – guitar (1980-1983)
Andy Newmark – trommer (1980-1983)
Steve Goulding – trommer (1982)

Tidslinje

Diskografi 
 Roxy Music (1972)
 For Your Pleasure (1973)
 Stranded (1973)
 Country Life (1974)
 Siren (1975)
 Manifesto (1979)
 Flesh and Blood (1980)
 Avalon (1982)

Referencer

Eksterne henvisninger 

Rockgrupper fra Storbritannien
Laelaps

Laelaps var en magisk hund, som var givet af Zeus til Europa. Laelaps var en jagthund med den fantastiske egenskab, at den altid fangede sit bytte.

Hunden gik videre til kong Minos. Minos blev imidlertid syg, og efter at Prokris fra Athen helbredte ham, gav han hende både hunden Laelaps og et spyd, der aldrig missede. Prokris' mand besluttede at gøre god brug af jagthunden til at fange Den Teumessiske Ræv – også et magisk dyr bare med den egenskab, at den ikke kunne fanges. Dette var dog et paradoks: En ræv som altid undslipper, der forfølges af en jagthund som aldrig fejler. 

Zeus løste problemet ved at forvandle begge dyr til sten.

Paradokser
Væsener i græsk mytologi
Tidslinje over nogle europæiske regenter i det 19. århundrede

Regenter
19. århundrede
Grafiske tidslinjer
Lister over regenter
Nanaimo

Nanaimo er med et indbyggertal på ca. 73.000 (2001) den næststørste by på Vancouver Island i provinsen Britisk Columbia, Canada. Byen er en typisk havneby, kaldes også "The Harbour City", og ligger på den østlige del af Vancouver Islands nordøstkyst.

Der er færgeforbindelse til Vancouver og en lang række mindre øer i farvandet Georgia Strait mellem Vancouver Island og fastlandet.

Nanaimo er opkaldt efter Snuneymuxw-folket. Den berømte Nanaimo-bar, som er en traditionel canadisk dessert, stammer fra denne by.

Eksterne henvisninger 

Nanaimos hjemmeside

Byer i Britisk Columbia
Apache Software Foundation

Apache Software Foundation er en open source organisation der understøtter og driver forskellige open source projekter, hvor det hidtidige mest kendte er Apache webserveren.

Eksterne henvisninger 

Officiel hjemmeside: apache.org

Foreninger
Etableret i 1999